cyanic-selkie/wikianc huggingface dataset:
Jet Chip Wasp
Playet
Chiefs hadde hatt suksess med et lignende play tidligere, i AFC Championship Game i 2018 mot New England Patriots. I playet skulle Chiefs' tre beste receivere (Hill, Travis Kelce og Sammy Watkins) stille seg opp på samme side av banen. Watkins er ytterst og løper en dyp square-in-rute. På innsiden løper Kelce en stutter-cross og i midten løp Hill en 'wasp'-rute hvor han starter med en dyp krysningsrute som leder forsvarerne mot midten av banen, før han kutter ut mot sidelinjen.
Da playet igjen ble tatt i bruk i Super Bowl LIV var 49ers' forsvar i zone coverage. Cornerback Emmanuel Moseley var ansvarlig for den ytre dype tredjedelen av banen hvor Hill kuttet ut mot, men kuttet fremover for å dekke Watkins og mistet dermed kontroll over Hill. Safety Jimmie Ward dekket opp den midtre tredjedelen av banen, men kuttet innover for å dekke opp en eventuell kryssende rute, som gjorde at Hill var helt åpen på sidelinjen. DeForest Buckner la kjapt press på Mahomes, som førte til at Mahomes trakk seg 14 yards bakover og kastet ballen uten å få plantet føttene. Mahomes ble taklet av Buckner like etter han kastet ballen, men klarte allikevel å kaste ballen 57,1 yards gjennom luften (Mahomes' lengste fullførte i 2019-sesongen) og traff en helt åpen Tyreek Hill.
TV
Joe Buck og Troy Aikman var kommentatorer for Fox. Før playet påpekte Aikman Mahomes' dårlige prestasjoner så langt i kampen og pasningen han hadde bommet med på forrige play: «He's not played well, Joe. He's missed some open guys, he's had interceptions as a result of it, and that should have been his easiest completion of the night.» Buck kommenterte selve playet:
Radio
Chiefs' kommentatorer Mitch Holthus og Kendall Gammon dekket kampen for lagets hovedstasjon, 101 The Fox. Holthus kommenterte playet:
Betydning og ettervirkninger
Etter pasningen lå Chiefs fremdeles under med ti poeng og kun seks minutter igjen av kampen, men de klarte å score på alle sine tre neste drives uten å tillate poeng fra 49ers, som førte til en 31–20 seier og Chiefs' første Super Bowl-seier på 50 år. Eksperter og Chiefs-spillere beskrev Jet Chip Wasp som kampens vendepunkt. Da han ble spurt om hva han så på som kampens vendepunkt i et intervju etter kampen henviste Mahomes til Jet Chip Wasp da han sa «I think it was the third-and-15 when we hit Tyreek down the field.» Han fortsatte, «We were in a bad situation, especially with that pass rush. You knew those guys had their ears pinned back and they were going to be rushing. I think the offensive line gave me enough time to throw a really deep route, and I just put it out there and Tyreek made a really great play and so that got us going there.»
Kansas City Stars Vahe Gregorian beskrev playets betydning: «Seconds after defeat had appeared imminent, victory seemed almost inevitable. Abracadabra. It felt like magic. Or looked like fortune. But the intricate choreography, including the protection and a crucial decoy pattern by Sammy Watkins, reflected repetition after repetition at the very core of the fusion of Reid’s creativity and Mahomes’ transcendent talents.» Ifølge Mahomes, «It kind of encompassed a lot of stuff that we had run the entire season.»
Chiefs brukte momentumet fra seieren i Super Bowl til å avslutte -sesongen 14–2. De sikret en knapp 22–17 seier over Cleveland Browns fulgt av en 38–24 seier over Buffalo Bills for sitt andre strake Lamar Hunt-trofé, og gikk til Super Bowl LV hvor de tapte 31–9 mot Tampa Bay Buccaneers. Chiefs returnerte til AFC Championship Game året for å møte Cincinnati Bengals etter en seier på overtid mot Bills i divisjonsrunden. Chiefs klarte derimot ikke å holde en ledelse på 21–3 i første halvdel og tapte 27–24 på overtid. 49ers var tilbake i NFC Championship Game i 2021 etter å ha endt 2020-sesongen sist i NFC West, hvor de tapte 20–17 mot de eventuelle Super Bowl-vinnerne Los Angeles Rams etter å ha ledet 17–7 i fjerde kvarter.
Det tok ikke lang tid før playet ble sett på som et av de største plays i Chiefs' historie og i -sesongen, og det ble blant annet sammenlignet med «65 Toss Power Trap», da Chiefs scoret en touchdown i Super Bowl IV. På NFLs offisielle toppliste over 2019-sesongens beste plays ble Jet Chip Wasp rangert som #1. Etter Chiefs' seier ble playet lagt til i Madden NFL 20. Referanser til navnet og designet for Jet Chip Wasp ble en inspirasjon for kunstverk og klesplagg blant lagets tilhengere.
Skandinaviske sommerfavoritter
Skandinaviske sommerfavoritter er et musikkalbum med diverse artister, utgitt i 2009. Albumets artister er Jahn Teigen, D.D.E., Finn Kalvik og Kim Larsen.
Rumpler
Rumpler Flugzeugwerke, vanligvis bare kjent som Rumpler, var en tysk flyfabrikk grunnlagt i Berlin av den østerrikske ingeniøren Edmund Rumpler i 1909 som Rumpler Luftfahrtzeugbau. . Fabrikken bygde i starten bare kopier av Etrich Taubes endekkere, men dreide mot å bygge rekognoseringsfly, dobbeltdekkere av egen design i løpet av første verdenskrig i tillegg til et mindre antall jager- og bombefly. Rumpler mislyktes i å sikre seg en plass i etterkrigstidens marked og selskapet ble oppløst i 1920.
Nadezjda Bazjina
Nadezjda Valerjevna Bazjina, russisk Надежда Валерьевна Бажина (født 29. desember 1987) er en russisk stuper, som for det meste konkurrerer i 3 meter springbrett. Hun vil representere Russland under Sommer-OL 2012 i London, der hun ble kvalifisert via VM i svømming 2011.
Ulen
Ulen er en innsjø i Lierne kommune i Trøndelag.
Ulendeltaet naturreservat ble opprettet i 1984 og ble et ramsarområde i 2011.
Leymebamba (distrikt)
Leymebamba er et distrikt i provinsen Chachapoyas i regionen Amazonas i Peru. Distriktet grenser til provinsen Luya og til distriktet Montevideo i nord, til provinsen Rodríguez de Mendoza i øst, til distriktet Chuquibamba og til regionen La Libertad i sør og til distriktet Balsas i vest. Distriktets nasjonale statistikkode er 010110 og hovedstaden er Leymebamba.
Landsbyer i distriktet Leymebamba
De fleste landsbyer i distriktet Leymebamba ligger i de høye fjellene, noen er plassert på bredden av elven Utcubamba.
Hemmelig valg
Hemmelig valg, eller hemmelig avstemning, er en valgmetode der en velger avgir stemme uten at andre vet hva velgeren stemte. FN slår fast i verdenserklæringen om menneskerettigheter 21.3 at: ''Folkets vilje skal være grunnlaget for offentlig myndighet. Denne vilje skal komme til uttrykk gjennom periodiske og reelle valg med allmenn og lik stemmerett og med hemmelig avstemning eller likeverdig fri stemmemåte.'' Hemmelig valg, eller hemmelig avstemning, kan brukes sammen med forskjellige valgordninger, og i går i utgangspunktet ut på at en velger skriver sitt valg på et stykke papir som så blandes sammen med andre stemmesedler i en forseglet boks. I praksis må velgere ha et avlukke der stemmesedler kan velges og/eller endres, og stemmesedlene må være slik at de ikke kan knyttes mot velgeren etter at de er fylt ut og levert.
Norge
I Norge anses hemmelig valg å være et hovedprinsipp for frie og demokratiske valg, og formålet med valgloven er å legge forholdene til rette slik at borgerne ved frie, direkte og hemmelige valg skal kunne velge sine representanter til Stortinget, fylkesting og kommunestyrer.. For å sikre hemmelige valg sier valgloven at: Velger skal i enerom og usett brette sammen stemmeseddelen slik at det ikke er synlig hvilken valgliste velgeren stemmer på.
Kontroverser
Elektronisk stemmegivning, eller stemming via post, oppfyller til tider ikke kravet om hemmelig valg ettersom stemmegiveren ikke nødvendigvis er alene når stemmen avgis.
I Estland har partiet Viimane Erakond som mål å ha åpne stemmesedler. De er kritiske til den estiske formen for e-valg og mener at det beste er å avvikle ordningen med hemmelig stemmegivning.
I USA har det vært brukt stemmesedler som rives av en ring-blokk. Antall stemmesedler som er revet av skal da stemme med antall stemmesedler som er levert, og i noen tilfeller har stemmesedlene vært nummerert. Det gjør det enklere å oppdage falske stemmesedler, men også mulig å identifisere stemmesedlene. En distriktsdomstol har som følge av dette slått fast at den amerikanske grunnloven ikke gir rett til hemmelig stemmeseddel.
Mennesker med noen typer nedsatt funksjonsevne trenger hjelp til å velge eller fylle ut stemmesedler. Dersom andre hjelper til med dette er valget ikke nødvendigvis å anse som hemmelig.
Pissodes
Furusnutebiller (Pissodes) er en slekt av snutebiller som lever i barskog.
Levevis
De fleste artene er knyttet til bartrær, særlig finner man mange arter på furu. Larvene utvikler seg i død ved, eller under barken på svekkede, men ennå levende trær. Larveutviklingen kan være flerårig, og de voksne billene kan også leve i flere år. De voksne billene gnager på barken på unge greiner og på nye skudd, og kan gjøre stor skade i plantefelt.
Artene i slekten Pissodes kan av og til også gjøre noe skade på bartrær, men vanligvis bare på trær som alt er svekket av andre grunner.
Septimakkord
En septimakkord brukes mest som ledeakkord til en ny akkord. Det mest anvendte unntaket fra dette er enkelte typer avslutninger innenfor blues og jazz. I klassisk musikkteori er Durtreklangen med liten septim mest kjent. Denne akkorden opptrer etter regelverket som dominantseptimakkord (treklang på skalaens 5. trinn med tilføyd septim) og etterfølges i all regel av en tonika (treklang på skalaens første trinn) eller én av tonikaens medianter (treklang på skalaens tredje eller sjette trinn).
Ytterligere variasjoner finnes, eksempelvis sus4-akkorder. Her er tersen i akkorden erstattet av en kvart. Innenfor bossa nova benyttes særlig en variasjon av halvforminsket septimakkord der første ters er stor, og den forminskede kvinten brukes i bass. Dersom det bygges utvidede akkorder med niende trinn, ellevte trinn og trettende trinn, ligger det som regel også en septimakkord i bunn.
Omvendingen av septimakkordene følger samme mønsteret som omvendingen av treklangene. Det finnes i alt tre omvendinger av en septimakkord. Basstonen avgjør hva omvendingen kalles; de øvrige tonenes innbyrdes plassering har ingen betydning. I sin tetteste form, såkalt tett leie, vil tonene ha denne rekkefølgen:
Lishu
Lishu kan være:
AN/SPG-51
AN/SPG-51 er en amerikansk ildledningsradar for RIM-66 Standard missiler produsert av Raytheon. Den var i bruk på kryssere i «Virginia»-klassen og «California»-klassen og på destroyere i «Charles F. Adams»-klassen og «Kidd»-klassen. Den inngår som en del av Mk 74 ildledningssystem.
Radaren virker på G-båndet (4–6 GHz) og I-båndet (8–10 GHz). Den kan roteres kontinuerlig, og kan virker fra −30 til +83° i forhold til dekksplanet. Maksimal effekt skal være 30 kW.
União do Sul
União do Sul er en kommune i delstaten Mato Grosso i sentral-vestregionen av Brasil.
Yuko Watanabe
Yuko Watanabe (født 1961) er en japansk tidligere skøyteløper.
Ole Gulbrandsen
Ole Gulbrandsen (født 7. september 1885 i Tønsberg ) var en politiker og mekanisk reparatør ved Krokstad Cellulosefabrik. Han var sønn av Johan Guldbrandsen (født 1858) og Otilie Anette Bredine Olsen (født 1858) og hadde en søster Sigrid Helene Guldbrandsen (født 1883). Ole Gulbrandsen representerte Arbeiderpartiet da han satt i herredsstyret i Nedre Eiker kommune i årene fra 1920 frem til 1922 og varaordfører samme periode. I 1926 til 1928 var han med på ny og var da som ordfører da han erstattet Anton Blomkvist. Han var senere forretningsfører for Trygdekassen, hvor han 24. april 1933 ble suspendert etter det ble avdekket underslag gjennom en inspeksjon fra rikstrygdeverket. Gulbrandsen erkjente at han hadde begått underslag, men hevdet samtidig at endel må tilskrives sommel.
Kohei Yamashita
Kohei Yamashita (født 6. september 1994) er en japansk friidrettsutøver som konkurrerer i tresteg.
Han representerte Japan under Sommer-OL 2016 i Rio de Janeiro, der han ble utslått i kvalifiseringen i tresteg.
Kampene i Østfold, april 1940
Kampene i Østfold var innledningen til det tyske felttoget i Sør-Norge.
Innledningen
Den 10. april 1940 begynte utlasting av den tyske hovedstyrken fra Oslo havn. Allerede dagen etter var såpass mange enheter satt opp at den tyske øverstkommanderende, general Nikolaus von Falkenhorst, mente å kunne sette i gang offensive operasjoner.
Venstre kolonne mot Indre Østfold
På norsk side hadde to bataljoner av IR1 og tre batterier av AR1 gruppert seg i Askimområdet. Det ble avgitt mannskaper til å dekke overgangsstedene ved Vamma, Kykkelsrud, Fossum bro, Langnes jernbanebro og Solbergfoss. Fossum bro var den eneste veiovergangen, og ble ansett som den viktigste. Her lå brogruppe 3, en styrke på 120 soldater og ni befal, med åtte mitraljøser, ledet av kaptein Fredrik Solie.
Kampene ved Fossum bro
Den tyske fortroppen kom fram til Fossum like etter kl. 07.00 den 12. april, og ble tatt under kraftig ild fra de norske styrkene. De to forreste bussene ble fullstendig gjennomskutt, og det sies at den eneste som kom uskadd fra den forreste bussen var den norske sjåføren. Han berget seg ved å hive seg ned bak motorblokken. Det var lagt ut ladninger i sprengkamrene i brua, og nå forsøkte man å sprenge, men ladningene gikk ikke av. Nå hadde man også lagt ut tjærelunter som reserve. Ingeniørsersjant Erik Sekkelsten løp da ut i kuleregnet på brua, tente luntene og kom seg mirakuløst nok i sikkerhet igjen. Men ladningene viste seg å være utilstrekkelige til å ødelegge brua.
Senere gjennom dagen forsøkte mindre grupper tyskere gjentagne ganger å gå over elva, i båter, gummibåter, og noen forsøkte til og med å svømme. Hver gang ble de avvist av de norske styrkene. Kl. 16.00 kom et kraftig ildangrep mot de norske stillingene. Det virket som alt av håndvåpen, mitraljøser og bombekastere hamret løs på stillingene. Solie merket at folkene begynte å bli slitne. Han gikk derfor tilbake og ba om forsterkninger. Men først kl. 23.30 kom 60 mann og to befal -den ene av dem var sersjant Svein Blindheim.
Kl. 02.00 på natten satte tyskerne inn et kraftig angrep på flere steder, både nord og sør for de norske stillingene. De sørget også for å holde de norske stillingene opplyst med fallskjermbluss. Etter en stund klarte tyskerne å skaffe seg fotfeste på østbredden, og de begynte å rulle opp de norske stillingene i flanken. Da kom det også et tysk framstøt direkte over brua. Kaptein Solie samlet noen mann og forsøkte å stoppe dem, men han falt under dette forsøket.
Omtrent kl. 04.00 den 13. april var den norske styrken nedkjempet og revet opp etter harde kamper. Av de 129 i brogruppe 3 var 15 falt og enda flere såret, noe som betegnes som meget alvorlige tap.
Tilbaketrekking mot Mysen
De tyske styrkene samlet seg og fortsatte framrykking østover, langs hovedveien mot Askim. På norsk side hadde et geværkompani og fem mitraljøsetropper fra IR1 gått i stilling øst for «Hurrahølet», ved den vestre utkanten av Askim. Geværkompaniet forsøkte et motstøt, men ble møtt av kraftig ild fra maskingevær og bombekastere, og ble slått tilbake. I tillegg til den tyske beskytningen fikk de også ett lag med ild som var lagt for kort av ett av de norske feltbatteriene. Fire soldater falt og mange var såret. Resten av kompaniet gikk tilbake i retning Langnes, i full oppløsning. Kl. 12.40 ble gitt ordre om tilbaketrekking til stillinger ved Korsegården og Sekkelsten øst for Askim.
Omtrent samtidig med dette kom de tyske styrkene så langt øst at de kunne tas under ild fra panserbatteriene på Trøgstad og Høytorp fort. De skjøt da ut fra direkte observasjon fra de norske styrkene i fronten, med melding over telefonnettet.
Tyskerne rykket tross dette inn i Askim og oppførte seg særdeles hensynsløst mot sivilbefolkningen, idet de skjøt mot alt som rørte seg. 12 sivile ble drept og mange såret.
Gleditsch holdt stillingen ved Korsegården og Sekkelsten til tidlig på ettermiddagen. Da måtte han trekke seg tilbake til Fusk. Da tyskerne tok Askim, sørget de også for å blokkere telefonsentralen, og linjene tilbake til fortene ble brutt. Høytorp fort fortsatte imidlertid å skyte etter fortets skytekart, og la systematisk ild på veikryssene. Dette for å forhindre at den tyske framrykkingen skulle gå med kjøretøy.
Kampen om Høytorp fort
Utover ettermiddagen 13. april økte strømmen av retirerende soldater ved Momarken. Da kom det også over fire hundre mann togende ut fra Høytorp fort og svingte østover mot Sverige. Effekten av dette var nærmest katastrofal.
Haubitsbataljonens retrett
Det var den motoriserte haubitsbataljonen, med sine fem flunkende nye 12 cm norskproduserte kanoner. Disse var så nye at de ikke hadde fått krigsammunisjon til dem. Men øverstkommanderende i Østfold, general Carl Johan Erichsen, hadde gitt ordre til at de måtte bringes over til Sverige. Hvorfor er uklart, men foruten å kjøre bare de fem kanonene østover, ble hele bataljonen satt opp, og mannskapene ble tatt stort sett av de som utgjorde besetningen på Høytorp fort.
Dette fikk to resultater. Det ene var at da soldatene ved Momarken fikk se fire hundre mann, som ikke hadde vært i kamp, gå sammen med dem østover, ble resultatet at retretten nå nærmest fikk karakter av flukt. Det andre var at Høytorp fort ble tappet for mye over halvparten av sin besetning.
Kampen 13. til 14. april
Fortet var nå i en håpløs stilling. All tilgjengelig kanonammunsjon, ca. 100 skudd til 12 cm tårnkanoner, var nå skutt ut. Det var ikke nok folk til å bemanne infanteristillingene. Men kommandanten, oberstløytnant Lauritz Rodtwitt, hadde fått ordre fra generalen om å holde fortet og sperre for den tyske framrykningen østover. Rodtwitt trakk sine vel tre hundre mann inn i reduiten og satset på å holde den så lenge som mulig.
De første tyske styrkene kom fram til Momarken sent på ettermiddagen og omringet snart fortet. De forsøkte flere stormangrep, blant annet ett kraftig et ved firetiden om morgenen den 14. april støttet av fly. Fortet holdt, men bombardementet var en hard påkjenning på mannskapene. På ettermiddagen kom eldste sanitetsoffiser og advarte kommandanten over mannskapenes mentale helse. Rodtwitt hadde også fått melding om at ammunisjonsbeholdningen minket faretruende. Men han hadde også fått melding over telefon at alle norske soldater nå hadde gått over til østsiden av Rødenessjøen, og var på vei over til Sverige. Rodtwitt mente da at han hadde oppfylt ordren om å dekke retretten, og han bestemte seg for å overgi fortet. En norsk soldat, og et ukjent antall tyskere falt under kampene.
Trefningen ved Kolbjørnrud i Trøgstad
Samtidig som den tyske hovedstyrken gikk mot Østfold ble også en bataljon sendt til Lillestrøm. Herfra sendte den et forsterket kompani ledet av Hauptmann Gutsche over Fetsund for å gå på østsiden av Øyeren mot Trøgstad og Mysen. På denne veien (nåværende rv 22) var det i dagene før lagt ut et antall forhugninger som sperret veien. De kom et stykke forbi Gansvika uten at det syntes å være noen ende på sperringene. Gutsche ga opp og dro tilbake til Lillestrøm. Han ble omgående sendt tilbake igjen, samme vei.
Det ble mørkt, skytingen var stilnet, og major Orre ga ordre om tilbaketrekkning. Løytnant Sverre Dahl hadde ordre fra kaptein Stenersen om å gå tilbake til Trøgstad fort med sine menn. Vi viste ikke da at tyskerne hadde lidd så stort nedelag at de måtte returnere til Lillestrøm og at Gutsche øyeblikkelig fratatt kommandoen.
Et tilbakeblikk på kampene i Indre Østfold
Den mislykkede sprengningen av Fossum bro skyldtes ikke inkompetanse hos Forsvaret. Noen år tidligere hadde kjørebanen blitt utbedret, og dermed blitt tyngre. Det ville derfor kreve større ladninger for å få sprengt effektivt. Den instans som skulle ha passet på å utvide sprengkamrene og endre sprengingsinstruksen var Veivesenet.
Derimot må Forsvaret ta på seg skylden for at krigsammunisjonen var fjernet fra Høytorp og Trøgstad fort. Den var blitt flyttet tidligere på vinteren til et lager ved Langenes batteri i Spydeberg, uten at ammunisjonsansvarlig offiser var gjort oppmerksom på det. Da dette forholdet ble kjent, var allerede kampene i gang ved Fossum bru, og ammunisjonen var utilgjengelig.
Oppsetting av 12 cm haubitsbataljonen fra Høytorp fort den 13. april er meget omdiskutert. Dersom hensikten var å redde de nye kanonene fra tyskerne, hadde ikke dette vært noe problem. Hver av de fem kanonene kunne trengt en trekkvogn hver, med en sjåfør og en hjelpemann på hver bil. Isteden ble hele bataljonen satt opp, i alt ca. 460 mann; mannskaper som kunne ha vært brukt til å gjøre Høytorp fort fullt stridsdyktig. Beslutningen om å kalle ut hele bataljonen kan ha berodd på en misforståelse. Undersøkelseskommisjonen etter krigen klarte ikke å finne noen entydig forklaring på dette forholdet.
Tysk besettelse av søndre Østfold
Den tyske høyre kolonne var på ca. 1000 mann med to 10,5 cm felthaubitser. De rykket fram på hovedveien mot Moss og videre mot Fredrikstad og Sarpsborg. den 12. april kl. 12.00 var de kommet fram til Solli og Hauge bru der det var plassert norsk feltvakt. Det ble noe spredt skyting før feltvakten gikk tilbake. Tyskerne gikk videre mot Fredrikstad, som ble besatt uten kamp kl. 22.00. Neste morgen rykket de videre over Rolvsøy mot Sarpsborg. Kl. 08.00 ble de observert fra Greåker fort.
Trefningen ved Greåker fort
Fortet var i dårlig forfatning. Tårnkanonene var ikke i brukbar stand, og det var lite ammunisjon til håndvåpen. Men de hadde satt opp sperring på veibrua, og den ble holdt under ild med de to maskingeværene som var på fortet. Den tyske framrykkingen stoppet her, men de tyske soldatene kom seg over på jernbanebrua. Så ble fortet beskutt også med en lett maskinkanon. Denne ble observert og brakt til taushet. Men da hadde tyskerne fått de to 10,5 cm haubitsene i stilling og begynte å ta fortet under ild. Kl. 11.00 var fortet omringet, det var lite ammunisjon igjen, og kommandanten besluttet å overgi Greåker fort.
Den tyske kolonnen gikk videre og besatte Sarpsborg, men viste seg aldri ved Ravneberget fort. Her fikk de isteden en telefon fra kommandanten på Greåker (som på det tidspunktet var tysk fange) med beskjed om å overgi seg. Det gjorde de ikke, men søndag 14. april bestemte sjefen seg for å sende mannskapene hjem.
Halden ble besatt den 13. april kl. 17.00.
Gentlemantyven
Filmen hadde premiere i Danmark 20. september 1915.
Den ble forbudt av den norske filmsensuren.
Vale de São Domingos
Vale de São Domingos er en kommune i delstaten Mato Grosso i sentral-vestregionen av Brasil.
Hans Falk
Hans Falk (født 21. februar 1958 i Jakobsberg/Viksjö, Järfälla kommune) er en svensk tidligere syklist, som nå er sportssjef for Norges Cykleforbund.
Svenska Cykelförbundet
Som sportssjef for det Svenska Cykelförbundet i perioden 1997 til 2008, var han med på tre sommer-OL; Sydney 2000, Athen 2004, Beijing 2008, hvor Gustav Larsson og Emma Johanssons medaljer i 2008 som største meritt.
Falk hadde også suksess under VM i landeveissykling, som startet med Michael «Roddarn» Anderssons VM-sølv på tempo i Verona 1999. Det fortsatte med VM-bronse til Madeleine Lindberg på kvinnenes fellesstart i franske Plouay 2000 og Susanne Lyngskogs VM-gull på kvinnenes fellesstart i Zolder 2002 og Hamilton 2003.
Også i terrengsykling ble det medaljer under Falks ledelse da Fredrik Kessiakoff tok VM-bronse i Rotorua 2006.
Etter avsløringen av Alexander Vinokourov positive dopingtest under Tour de France 2007 krevde Falk at alle profesjonelle ritt skulle stoppes og hevdet at troverdigheten for sporten var på bunn.
Norges Cykleforbund
Etter flere år som utøverutvikler i Norges Cykleforbund, overtok Falk i 2012 jobben som sportssjef etter Steffen Kjærgaard.
Ingrisk
Ingrisk (også kalt isjorisk) er et finsk-ugrisk språk i den østersjøfinske undergruppen.
Det blir snakket blant ingrere i Ingermanlandsregionen i St. Petersburg-området i Russland, særlig blant russisk-ortodokse kristne. Ved folketellingen i 1989 ble det anslått at 302 personer snakket språket, av en etnisk gruppe på 820 personer. Under folketellingen i 2010 snakket 120 personer ingrisk, av en etnisk gruppe på 266 personer. En av grunnene til språkets tilbakegang er russifiseringen etter andre verdenskrig.
Knut Westad
Knut Westad (født 16. juli 1955 på Hamar, død 29. mars 2017 i Sandefjord) var en norsk kunstner, forfatter, tegneserietegner og illustratør.
Westad var særlig kjent for sitt arbeid med tegneserien Fantomet. Han var på 1980-tallet en av de flittigste leverandører av forsideillustrasjoner til bladet. Begynte etterhvert også å levere hovedfortellingene, som den første norske seriekunstner i forlagets stab. Produserte på slutten av 1980-tallet serien Tåkehauk for Bellona-magasin, hvor han fikk vist andre sider av sitt betydelige talent.
Etter lengre tids sykdom, hvor han blant annet mistet førligheten i høyre hånd, trente Westad seg opp til å tegne med venstre hånd. I 1998 publiserte Thule forlag første bind i serien Tigalo, hvor Westad stod for både manus og tegninger. Tigalo var opprinnelig planlagt som en trilogi. Bind 2 fulgte i 2001, men tredje og siste bind lot vente på seg.
Knut Westad arbeidet med flere prosjekter. Blant dem var en oppdatering av den klassiske norske tegneserien Ingeniør Knut Berg på eventyr og en tegneserieversjon av Henrik Ibsens Peer Gynt.
Steven Moffat
Steven Moffat (født 18. november 1961) er en skotsk manusforfatter og produsent.
Moffats første TV-serie var dramaserien Press Gang. Hans første komiserie, Joking Apart, var inspirert av hans egen skilsmisse og Coupling var basert på hans forhold til produsent Sue Vertue. Mellom disse to komiseriene skrev han også Chalk, som foregår på en skole og var basert på hans erfaringer som engelsklærer.
Moffat har skrevet flere episoder av Doctor Who og han tok over som executive producer etter Russell T Davies i 2009. I 2008 skrev han også manuset for filmen The Adventures of Tintin for regissør Steven Spielberg. Han var også med på å skape TV-serien Sherlock sammen med Mark Gatiss.
Levon Aghasyan
Levon Aghasyan (født 19. januar 1995) er en armensk friidrettsutøver som konkurrerer i tresteg.
Han representerte Armenia under Sommer-OL 2016 i Rio de Janeiro, der han ble utslått i kvalifiseringen i tresteg.
Vera (Mato Grosso)
Vera er en kommune i delstaten Mato Grosso i sentral-vestregionen av Brasil.
EM i friidrett 1998 – Høydehopp menn
Dette er de offisielle resultatene for øvelsen høydehopp herrer ved EM i friidrett 1998 i Budapest, Ungarn med 24 deltagere. Øvelsen ble avholdt den 19. august (kvalifisering) og den 21. august (finale).
Artsiom Bandarenka
Han representerte Belarus under Sommer-OL 2016 i Rio de Janeiro, der han ble utslått i kvalifiseringen i tresteg.
EM i friidrett 1998 – Høydehopp menn
EM-vinneren fra 1994, Steinar Hoen, representerte Norge og kom på 6.-plass.
Sandvatnet (Forsand)
Sandvatnet er en innsjø på grensen mellom Sandnes og Hjelmeland kommuner i Rogaland. Innsjøen ligger i fjellområdet mellom Årdal i nord og Lysefjorden i sør. Fylkesvei 661 eller Songesandvegen følger Sandvatnets østside.
Innsjøen har utløp til elva Sandvassåna, som utgjør den øverste delen av Ullestadåna. Vannmassene renner først gjennom Sandvassjuvet før de havner i Beinskjervatnet i Lyngsheia.
I den østre delen av innsjøen ved Eidamoen blir Litla Sandvatnet delt av fra Sandvatnet med et smalt eid. Her går Songesandvegen over med en bro.
Ole Kristian Enersen
Ole Kristian Bergem Enersen (født 6. september 2002) er en norsk fotballspiller som spiller for Strømsgodset Toppfotball.
Landslaget
Den 18. juni 2023 fikk han sin første U21-landskamp for Norge mot Skottland.
Danmarks historie (1848–1901)
Danmarks historie (1848–1901) rammes inn av to begivenheter som var av stor betydning for demokratiet i Danmark.
I 1849–49 ble Danmarks Riges Grundlov utformet og avsluttet 188 års enevelde. Mot periodens slutt inntraff systemskiftet, som slo fast at en regjering ikke kunne sitte uten et flertall i Folketinget.
I den mellomliggende perioden var landet i krig mot den tyske bevegelsen i hertugdømmene Slesvig og Holsten og Kongeriket Preussen. Danskene ønsket å innlemme Slesvig i kongeriket, mens tyskerne ville innlemme Slesvig i det tyske forbund og forene de to hertugdømmer under tysk lovgivning. De to dansk-tyske kriger var treårskrigen og andre slesvigske krig. I den siste mistet Danmark Slesvig, Holsten og Lauenburg. I denne tiden oppsto bl.a. andelsbevegelsen, hvor mange gikk sammen om større prosjekter. Også industrialiseringen vant innpass i byene såvel som på landet. Det innebar at mange landarbeidere søkte mot byene eller til Amerika.
Treårskrigen og Junigrunnloven
De nasjonale og liberale strømningene vokste seg kraftige i Danmark. Borgerskapet ble stadig mer tallrikt og det forlangte del i regjeringsmakten. Under inntrykk og beundring av revolusjonene rundt om i Europa i 1848 ga Frederik VII etter og iverksatte arbeidet med en ny grunnlov. Danmarks grunnlov ble underskrevet av kongen og trådte i kraft den 5. juni 1849. Eneveldet ble avløst av et konstitusjonelt monarki med maktdeling. Den lovgivende makt lå hos en riksdag med to kamre: Folketinget, som de fleste menn over 30 år hadde stemmerett til og Landstinget, som ble valgt indirekte av de folketingsvelgerne som var over (40 år), som betalte skatt eller hadde formue. Den utøvende makt lå hos kongen og regjeringen i fellesskap. Den dømmende makts uavhengighet ble garantert ved at dommene ble sikret mot avskjed.
Riket besto av fem deler: Kongeriket Danmark, hertugdømmene Slesvig (et dansk len), Holsten og Lauenborg (tyske len) samt de nordatlantiske øyer. I løpet av det 18. og især i det 19. århundre vente alle seg til å betrakte kongeriket og hertugdømmerne som ét land (helstaten), mens de nordatlantiske besittelser ble betraktet som kolonier. Det tyske flertallet i hertugdømmene var misfornøyd med helstaten, og den tysksinnede nasjonalliberale strømning krevdde uavhengighet fra Danmark og Slesvigs innmelding i det tyske forbund. I Slesvig eller Sønderjylland bodde både dansk- og tysksindene. De tysksinnede henviste til Ribebrevet fra 1460, hvor det står at de to hertugdømmene skulle forbli udelt (dat se blieven tosamende up ewich ungedeelt). De dansksinnede henviste til Slesvigs lensforbindelse med Danmark og til Ejdergrensen, som hadde vært grense mellom danskene og tyskerne siden 811. Tyske og danske nasjonalliberale sto uforsonlige over for hverandre. Det utløste treårskrigen, som endte med status quo, etter at Storbritannia hadde meglet.
Vila Bela da Santíssima Trindade
Vila Bela da Santíssima Trindade er en kommune i delstaten Mato Grosso i sentral-vestregionen av Brasil.
Victor Cousin
Victor Cousin (født 28. november 1792 i Paris, død 14. januar 1867 i Cannes) var en fransk filosof, politiker, kunstteoretiker og forfatter, som innførte filosofiens historie som disiplin i den franskspråklige verden.
Victor Cousin nevnes ved siden av Théophile Gautier som en av dem som kan ha preget mottoet l'art pour l'art.
Biografi
Victor Cousin gikk i årene 1802 til 1810 på Lycée Charlemagne, der hans litterære talenter ble oppdaget. Senere studerte han filosofi under Pierre Laromiguière. Han ble også påvirket av Pierre Paul Royer-Collard (1763–1845).
Cousin ble i 1812 lærer ved École normale supérieure i Paris og i 1816 desslike foreleser i filosofi ved Sorbonne. På en reise til Tyskland i 1817 lærte han å kjenne dette landets filosofi, og holdt forelesninger over dette i 1818-22 ved Sorbonne og École Normale Supérieure. Ettersom han tillempet de tyske filosofenes tanker på politiske forhold, avskjediget regjeringen ham sistnevnte år fra hans lærertjenester. Deretter beskjeftiget han seg med privatundervisning til 1824, da han foretok en ny studiereise til Tyskland.
I 1827 fikk han tilbake sin lærestol ved École Normale Supérieure og ble i 1830 innvalgt i Det franske akademi (stol 5) som etterfølger etter Joseph Fourier. Etter julirevolusjonen sistnevnte år ble han belønnet med atskillige tillitsverv og hedersutmerkelser. I 1831 ble han medlem av conseil d’état, i 1832 direktør for École Normale Supérieure og pair av Frankrike samt i 1840 undervisningsminister i Thiers’ kabinett, en post han imidlertid forlot allerede etter noen måneder.
Deretter deltok han ikke i det offentlige liv før i 1848, da han skrev flere forsvar av regjeringen i dens streben etter å roe ned folket og forbedre dets levekår. Fra 1849 til sin død 14. januar 1867 viet han seg utelukkende til studier og forfattervirksomhet.
Verk
Hans fremste arbeider, hvorav flere regnes til den franske litteraturs mesterverk, er utredninger av Aristoteles' metafysikk, tolkninger av Blaise Pascal og John Locke, beskrivelser av filosofiens historie i moderne tid, bøker om litterære salonger og lærde selskap i Frankrike, og verker om estetikk. Dessuten utgav han edisjoner av Proklos (1820-27) og av Descartes (1826) samt en høyt skattet oversettelse av Platons skrifter (1825-40). Han var også en flittig medarbeider i flere tidskrifter.
Hans egne filosofiske standpunkter ble utgjort av en eklektisisme, der det var med elementer fra eldre fransk idealisme, skottenes psykologi (Thomas Reid) og tysk metafysikk, særlig Friedrich von Schellings og Hegels, men også Immanuel Kants og Friedrich Heinrich Jacobis. Han grunnla i den franske filosofi en retning som gjerne kalles den eklektiske skole og som med undervisningen ved statens læreanstalter lenge utøvet en særdeles sterk innflytelse på det franske utdannelsesessystem.
Cousin var ved siden av Jean-Barthélemy Hauréau og Karl von Prantl blant dem som gjenopptok universaliestriden som skulle bli så intensiv på 1800- og 1900-tallet.
En av Cousins studenter var den greske filosofen Petros Brailas-Armenis. Blant andre som Cousins øvet sterk innflytelse på kan nevnes Théodore Simon Jouffroy, Jean Philibert Damiron, Garnier, Pierre-Joseph Proudhon, Jules Barthelemy Saint-Hilaire, Felix Ravaisson-Mollien, Charles de Rémusat, Ralph Waldo Emerson, Jules Simon, Paul Janet, Adolphe Franck og Patrick Edward Dove.
Ødevassbekken
Ødevassbekken (også kalt Ødevasselva, kvensk: Evettijoki) er ei elv i Sør-Varanger kommune i Finnmark. Den er ei sideelv til Pasvikelva og er 4,45 kilometer lang, eller 13,9 km medregnet Hallerbekken.
Vassdraget ble i 1973 vernet mot kraftutbygging i Verneplan I for vassdrag. De sentrale delene av vassdraget ligger i Øvre Pasvik nasjonalpark.
Eudokia Ingerina
Eudokia (eller Eudocia) Ingerina (gresk: Ευδοκία Ιγγερίνα), født ca. 840, død ca. 882, var gift med den bysantinske keiseren Basileios I og var før Basileios ble keiser elskerinnen til hans forgjenger Mikael III. Hun var mor til de etterfølgende keiserne Leo VI og Aleksander, og dessuten patriark Stefanos I av Konstantinopel.
Familie
Eudokia var datter av Ingr eller Inger, en væring som tjenestegjorde i keiserens livgarde. Væringen Ingr kan ha vært av norsk eller nordisk opprinnelse, men det finnes ikke opplysninger som gir nærmere informasjon om dette. Eudokias mor var av martiniake-slekten, samme slekt som Mikael IIIs hustru Theodora. Hun var også fjernt i slekt med Mikael.
Ifølge en genealogi utarbeidet av den franske historikeren Christian Settipani skal Eudokia ha vært datter av Inger Martinakios som var logothete, det vil si noe tilsvarende en statsminister eller statsråd og sønn av Anastasios Martinakios, en bysantinsk adelsmann.
Ifølge middelalderkrøniken Theophanes Continuatus var hun datter av ikonoklasten Inger av Nikea som var biskop i Nikea rundt 825
Liv
Hun var fra en familie som var ikonoklaster (billedstormere) og ble derfor sterkt mislikt av keiserinne Theodora (Mikaels IIIs mor) som var ikonodul. Striden mellom ikonoklaster og ikonoduler var av religiøs karakter og dreide seg om å tillate eller forby guddommelige avbildninger og hadde vært en sterkt engasjerende strid i imperiet i over hundre år. Rundt 855 ble Eudokia Mikael IIIs elskerinne til sterk motstand fra Theodora og den innflytelsesrike ministeren Theoktistos. Mikael ønsket å unngå en offentlig skandale ved å skille seg fra sin hustru Eudokia Dekapolitissa, og han arrangerte et ekteskap mellom Eudokia og keiserens fortrolige venn, Basileios. Mikael fortsatte deretter sitt forhold til Eudokia. Til gjengjeld fikk Basileios ha keiserens søster Thekla som sin elskerinne.
Eudokia fikk en sønn, Leo, i september 866 og en til, Stefanos, i november 867. De var offisielt Basileios’ barn og født i ekteskap med ham. Farskapet var imidlertid betvilt, ikke minst av Basileios selv. Den litt uventede utnevnelsen av Basileios til medkeiser i mai 867 ble tolket i retning av at i det minste Leo faktisk var keiser Mikaels illegitime sønn. Farskapet til Eudokias yngre barn er ikke omstridt ettersom Mikael III ble myrdet (av Basileios selv) i september 867.
Ti år etter Mikaels død hadde Eudokia et forhold til en annen mann som keiseren da beordret til å bli tonsurert og gå i kloster som munk. I 882 valgte hun Teofano til kone for sin sønn Leo. Kort tid etter dette døde Eudokia. Hun ble begravet i De hellige apostlers kirke i Konstantinopel.
Barn
Eudokia og Basilios hadde offisielt seks barn:
Vonsjøen
Vonsjøen (svensk: Stor-Våndsjön) er en innsjø som ligger på grensen mellom Norge og Sverige. Den norske delen ligger i Femundsmarka nasjonalpark i Engerdal kommune i Innlandet. Den svenske delen ligger i Älvdalen kommune i Dalarna. Sjøens utløp er til Storån, ei tilløpselv til Dalälven, og bare en liten del av nedbørfeltet er i Norge.
Det finnes ørret, røye, abbor og gjedde i sjøen.
Skøvatnet
Skøvatnet (nordsamisk: Skuođđojávri) er en innsjø i kommunene Sørreisa og Dyrøy i Troms og Finnmark.
Øyungen
Øyungen kan vise til:
Personundersøkelse
Temaer for personundersøkelsen er boligsituasjon, økonomi, helse(fysisk og psykisk), nettverk(familie, offentlige nettverk), sysselsetting, rusmiddelbruk, tiltalte/siktedes egne refleksjoner samt persoundersøkers vurdering til slutt. En personundersøkelse skiller seg derfor fra avhør ved at skyldsspørsmål og hendelsesforløp knyttet til det kriminelle forholdet ikke er en del av undersøkelsen. Personundersøkelsen skal således ikke være med på å belyse informasjon knyttet til skyldspørsmålet, men brukes som èn faktorene i straffeutmålingen.
Personundersøkelse er hjemlet i straffeprosessloven hvor det står i § 161 at "Når det antas å ha betydning for avgjørelsen om straff eller andre forholdsregler, skal det som regel foretas personundersøkelse av siktede. Formålet med personundersøkelsen er å skaffe opplysninger om den siktedes personlighet, livsforhold og fremtidsmuligheter til bruk for avgjørelsen av saken."
Bruk av personundersøkelse
Å gjennomføre en personundersøkelse er for den siktede/tiltalte frivillig, men i følgende tilfeller er det obligatorisk at det foreligger en personundersøkelse:
Program mot ruspåvirket kjøring kan idømmes av domstolen hvis vilkårene for deltagelse er oppfylt og man er i målgruppen. Ifølge Forskrift om program mot ruspåvirket kjøring § 5 skal personundersøkelse "alltid rekvireres fra kriminalomsorgen når det kan være aktuelt å idømme program mot ruspåvirket kjøring".
Grunnlaget for å bli idømt program mot ruspåvirket kjøring er ifølge straffeloven § 53 nr. 3 bokstav e "at den domfelte, dersom han samtykker, gjennomfører narkotikaprogram med domstolskontroll, jf. nr. 6, eller program mot ruspåvirket kjøring for personer som er dømt for overtredelse av vegtrafikkloven § 31, jf. § 22 første ledd, og som har problem med alkohol eller annet berusende eller bedøvende middel."
Videre står det om samtykket i Forskrift om program mot ruspåvirket kjøring § 4 at "Retten kan bare fastsette vilkår om program mot ruspåvirket kjøring dersom domfelte samtykker, jf. straffeloven 1902 § 53 nr. 3 bokstav e. Samtykket skal fremgå av en samtykkeerklæring som siktede skriver under i forbindelse med personundersøkelsen, jf. § 5. Siktede må bekrefte samtykket i retten. Samtykket kan trekkes tilbake på ethvert tidspunkt, også etter domsavsigelsen."
I svært alvorlige saker hvor det er aktuelt å idømme forvaring skal det etter straffeloven kapittel 7, § 40 alltid foretas personundersøkelse av den siktede. Samme paragraf slår også fast at retten kan bestemme at det i tillegg til, eller i stedet for, personundersøkelsen skal utarbeides en rettspsykiatrisk undersøkelse. En rettspsykiatrisk undersøkelse skiller seg fra personundersøkelsen fordi den tar sikte på å undersøke om vedkommende lider av psykose, eller andre alvorlige sinnslidelser og om denne var/er utilregnelig.
Rettspsykiatriske undersøkelser er mer omfattende undersøkelser som tar sikte på å beskrives vedkommendes psykiske forfatning, mens en personundersøkelse er en kartlegging av en livssituasjon. Tilsvarende utredning forekommer også innen barnevernet i saker som dreier seg om omsorgsovertakelse og adopsjon, men kalles da ofte sosialrapport.
Boudhanath
Boudha (nepali), også kalt Khāsa Chaitya (Nepal bhasa Khāsti, tibetansk Jarung Khashor, wylie: bya rung kha shor) er en stupa i Kathmandu, Nepal. som befinner seg 11 km fra sentrum av den nordøstlige utkanten av Kathmandu. Dens massive mandala gjør den til en av de største sfæriske stupaer i Nepal og i verden.
Innflyttingen av en stor befolkning av flyktninger fra Tibet har ført til byggingen av mer enn 50 gompaer (viharaer) omkring Boudha. Siden 1979 har Boudha Stupa vært en del av verdensarven til UNESCO. Sammen med Swayambhunath, er den en av de mest populære turiststeder i Kathmanduområdet.
Vila Rica (Mato Grosso)
Vila Rica er en kommune i delstaten Mato Grosso i sentral-vestregionen av Brasil.
The Beast of Attila Csihar
The Beast of Attila Csihar er et samlealbum med Attila Csihar, utgitt i 2003. Albumet inneholder låter fra bandene han spiller og har spilt med.
Vladimir Letnicov
Vladimir Letnicov (født 7. oktober 1981) er en moldovsk friidrettsutøver som konkurrerer i tresteg.
Han representerte Moldova under Sommer-OL 2016 i Rio de Janeiro, der han ble utslått i kvalifiseringen i tresteg.
Locus Computing Corporation
Locus Computing Corporation var et IT-selskap i USA. Selskapet ble etablert i 1982 av Gerald J. Popek og Gregory I. Thiel for å kommersialisere teknologier som var utviklet for det distribuerte operativsystemet LOCUS som var blitt utviklet ved UCLA.
Locus Computing ble oppkjøpt av Platinum Technology Inc. den 17. august 1995.
Jean-François Reubell
Jean-François Reubell (født 8. oktober 1747 i Colmar i departementet Haut-Rhin, død 23. november 1807 i Colmar) var en fransk advokat, diplomat og reaksjonær politiker under den franske revolusjonen.
Bakgrunn
Reubell var advokatsønn. Han tok farens yrke og presiderte før revolusjonen over domstolen i Colmar.
Den franske revolusjon
I 1789 ble han valgt som medlem i stenderforsamlingen av tredjestanden i Colmar-Schlestadt. I den nasjonale konstituerende forsamlingen ble han raskt kjent på grunn av sin veltalenhet, sine dype juridiske kunnskaper og sitt asketiske liv, noe som ga ham mye innflytelse i politikken. Han var i 1789 med på å utforme erklæringen om menneskets og borgerens rettigheter.
Han var en sterk tilhenger av mange revolusjonerende reformer, men motsatte seg kraftig en politisk anerkjennelse av statsborgerskap og fulle rettigheter for jødene i Alsace. Han ble i 1792 valgt til medlem av Nasjonalkonventet. Han var utsending til Haut-Rhin. Han var utsending til Rhinland og kjempet for tilslutning av området til Frankrike. Reubell var en nidkjær forkjemper for rettssaken mot kong Ludvig XVI, selv om han var borte på oppdrag når kongen ble dømt.
Tidlig i 1795 assisterte han Emmanuel-Joseph Sieyès under forhandlingene angående Den bataviske republikkens overgivelse til Frankrike. I perioden fra den 2. november 1795 til den 31. januar 1796 var han president for det utøvende organ. Han ble etterfulgt av Étienne François Louis Honoré Letourneur, som var en mer moderat politiker.
Etter politikken
Statskuppet den 18. Brumaire VIII (9. november 1799) avsluttet Reubells politiske løpebane. Han vendte tilbake til Colmar, der han døde 23. november 1807.
Volkswagen Schwimmwagen
VW Type 128 og 166 Schwimmwagen var en fire-hjulsdrevet amfibiebil, et kjøretøy brukt av den tyske hær under andre verdenskrig. Type 166 er den mest massepoduserte amfibiebil i bilens historie.
Symfoni nr. 5 (Bruckner)
'Symfoni nr. 5' i B-dur, WAB 105, av Anton Bruckner ble skrevet i 1875–1876, med mindre endringer i løpet av de neste to årene. Den ble til i en tid med vansker og desillusjon for komponisten: et søksmål – som han ble fritatt fra, og en reduksjon i lønn. Symfonien ble dedikert til Karl von Stremayr, utdanningsminister i Østerrike-Ungarn. Den har til tider fått kallenavnet «Den tragiske», «Troens kirke» eller «Pizzicato»; Bruckner selv omtalte den som «Den fantastiske» uten å bruke dette eller noe annet navn formelt.
Volkswagen Schwimmwagen
Utvikling
Til Volkswagen Schwimmwagens brukte man motor og andre mekaniske enheter fra VW Type 86 fire-hjulsdrevet prototype av Kübelwagen og Type 87 fire-hjulsdrevet 'Kübel/Beetle Kommandobil, som igjen var basert på plattformen til den sivile Volkswagen-bobla. Ferdinand Porsches første bilkonstruktør, Erwin Komenda ble tvunget til å utvikle en helt ny enhetlig karosseritype, siden det flate chassis i de eksisterende VW biler var uegnet for problemfri kjøring i vann. Komenda patenterte sine ideer for amfibiebilen ved det tyske patentkontor.
Symfoni nr. 5 (Bruckner)
Format
Symfonien er ikke utad et verk av «storm og trang», men den er et utarbeidet stykke, et av Bruckners mest kontrapunktisk intrikate verk. Det er fire satser; klimakset kommer uvanlig sent, i koralen ved slutten av siste sats, og utgjør en enorm tolkningsutfordring:
Volkswagen Schwimmwagen
Utvikling
VW Schwimmwagen ble bygget ved Volkswagens fabrikk i Fallersleben / Wolfsburg og Porsches anlegg i Stuttgart, mens karosseriet, heller skroget hos Ambi Budd i Berlin. Det ble bygget 15 584 av Type 166 Schwimmwagen fra 1941 til 1944; 14 276 i Fallersleben og 1 308 hos Porsche.Gitt disse tallene er VW 166 det mest masseproduserte amfibium i bilens historie. Kun 163 eksemplarer er kjent av Schwimmwagen Registry som eksisterer i dag, kun 13 har overlevd uten restaurering.
Symfoni nr. 5 (Bruckner)
Format
I. Introduksjon: Adagio – Allegro (B-dur)
Volkswagen Schwimmwagen
Teknologi
Alle Schwimmwagen var fire-hjulsdrevne, kun i første gir (og revers i enkelte modeller.) og hadde differensialsperre både på front- og bakaksel.
Symfoni nr. 5 (Bruckner)
Format
II. Adagio: Sehr langsam (d-moll)